|  |  |  |
| --- | --- | --- |
|  |  | E/C.12/MNG/QPR/5 |
|  | **Урьдчилсан хянагдаагүй хувилбар**  | Ангилал.: Ердийн2019 оны 10 дугаар сарын 25Эх хувь: Англи |

**Эдийн засаг, нийгэм, соёлын эрхийн хороо**

**Монгол Улс 5 дахь удаагийн тайлангийн хамрах хүрээний асуудлын жагсаалт\*[[1]](#footnote-2)**

1. Тухайн улс дор дурдсан мэдээллийг (хамгийн ихдээ 21,200 үг) 2020 оны 10 дугаар сарын 31-ний дотор бичгээр гаргаж өгөхийг хүсч байна.

 A. Онцгой хамааралтай асуудлууд

**Хөдөлмөрийн шударга, тааламжтай нөхцөлөөр хангагдах эрх (7-р зүйл), нийгмийн хамгаалалд хамрагдах эрх (9-р зүйл), зохистой түвшинд амьдрах эрх (11-р зүйл)**

2) (a) Шударга цалин хөлс авах талаар болон ‘ажилтай ядуучууд’-ыг бууруулахад чиглэсэн цалин хөлсний зохицуулалтын талаар авч хэрэгжүүлсэн арга хэмжээ; (b) хот, хөдөөд ядуу амьдарч байгаа, эсвэл ядууралд өртөх эрсдэлтэй хүн амд чиглэсэн Нийгмийн хамгааллыг дэмжих хөтөлбөрийн үр нөлөө; (c) нийгмийн хамгааллын хөтөлбөрийн үр нөлөөг дээшлүүлэх, тэдгээрийн уялдаа холбоог бэхжүүлэх чиглэлээр авч хэрэгжүүлсэн арга хэмжээний талаарх мэдээллийг өгнө үү.

**Зохистой түвшинд амьдарх эрх (хоол хүнс, ус) (11-р зүйл)**

3) Уул уурхайн төслийг хэрэгжүүлэхдээ малчдын бэлчээр, хадлангийн газар, усны нөөцийг хамгаалах, түүнчлэн нөлөөлөлд өртсөн орон нутгийн иргэд, тэр дундаа нүүдэлчин ард иргэдтэй энэ талаар бүрэн дүүрэн зөвлөлдөх эрх зүйн орчин, механизмын талаар мэдээлэл өгнө үү. Нөлөөлөлд өртсөн ард иргэдийн эрхийг хамгаалах, нөхцөл байдлыг сайжруулах талаар авсан арга хэмжээ болон өнөөгийн механизмыг хэр үр дүнтэй ашиглаж байгаа талаар мэдээлэл өгнө үү.

 **Зохистой түвшинд амьдарх эрх (орон сууц) (11-р зүйл)**

4) Гэр хорооллын албан бус суурьшлыг бууруулах чиглэлээр авч хэрэгжүүлсэн арга хэмжээнд өртсөн хүн амын эрх ашгийг хамгаалах механизм, тэдгээр иргэн тухайн оршин суугаа газартаа нийгмийн суурь үйлчилгээ авах боломжийн талаарх мэдээлэл, статистик мэдээлийг өгнө үү.

 **B. Гэрээгээр хүлээсэн үүргийн хэрэгжилт**

**Дотоодын хууль эрх зүй, Гэрээний байр суурь (2-р зүйл (1)).**

5) Тухайн улсын соёрхон баталсан гэрээнүүд дотоодын хууль тогтоомжид шууд нийцэж байгаа эсэхийг хянан үзэж, хэрэв тухайн гэрээтэй холбоотой дотоодын шүүхэд дуудагдсан болон/ эсвэл хэлэлцсэн аливаа хэрэг байгаа бол энэ талаар мэдээлэл өгнө үү. Дотоодын хууль тогтоомж, дүрэм журмыг Гэрээний заалтад нийцүүлэн шинэчлэх талаар авч хэрэгжүүлсэн арга хэмжээний талаар Хороонд мэдээлэл өгнө үү.

 Хүний эрхийг хамгаалагчид

6) Төрийн бус байгууллагыг хамгаалах тухай хууль батлах зэргээр Тухайн улс хүний ​​эрхийг хамгаалагчдыг хамгаалах үйл ажиллагааг бэхжүүлэх талаар ямар чиг баримталж байгаа талаар мэдээлэл өгнө үү.

**Боломжит хамгийн их нөөц (2-р зүйл (1))**

7) Гэрээний эрхийг бодитоор хэрэгжүүлэхэд Тухайн улс өөрсдийн боломжит нөөц бололцоог бүрэн дүүрэн ашиглаж байгаа эсэхийг Хорооноос үнэлэх боломж олгох зорилгоор сүүлийн 10 жилийн хугацаанд (2009-2019) гарсан өөрчлөлтийн талаархи мэдээллийг өгнө үү.

1. Ядуурлын түвшинээс доогуур амьдарч байгаа хүн амын эзлэх хувь; мөн хүн амын хамгийн баян арван хувийн нийт орлого болон хүн амын хамгийн ядуу дөчин хувийн нийт орлогын харьцаагаар тодорхойлогддог тэгш бус байдлын түвшин;
2. Татвараас олсон Засгийн газрын орлогын хувь;
3. Аж ахуйн нэгжийн ашиг, хувийн орлогод ногдуулсан татварын хувь хэмжээ, нэмэгдсэн өртгийн албан татварын хэмжээ (тансаг хэрэглээний зүйлс, тамхи, согтууруулах ундаа, чихэрлэг ундаа, хөнгөн зууш, шатахуун гэх мэт бараанд ногдуулдаг онцгой албан татвар) болон хүн амын хамгийн баян арван хувиас татсан хувь хүний орлогын албан татвараас бүрдсэн орлогын хэмжээ;
4. Дотоодын нийт бүтээгдэхүүнд эзлэх төсвийн зарлагын хувь; нийт төсвийн зарлагад нийгмийн зардал (нийгмийн хамгаалал, хоол хүнс, ус, ариун цэврийн байгууламж, орон сууц, эрүүл мэнд, боловсрол)-д хуваарилсан төсвийн зарлагын эзлэх хувь;
5. Инфляцид тохируулсан нийгмийн зардлын түвшин.

 Бизнес, эдийн засаг, нийгэм, соёлын эрх

8) Тухайн улсын хууль тогтоомжийн хүрээнд тус улсын нутаг дэвсгэрт болон гадаадад үйл ажиллагаа явуулж буй аж ахуйн нэгжийн эрх үүргийг хангах, тэдгээрийн үйл ажиллагаа, бизнесийн харилцаанд хүний ​​эрхийг хэрхэн хангаж байгаад зохих хяналт тавих чиглэлээр авч хэрэгжүүлсэн арга хэмжээний талаар мэдээлэл өгнө үү.

Эмэгтэй, эрэгтэй хүмүүсийн хоорондын тэгш байдал (3-р зүйл) ба шударга, тааламжтай хөдөлмөрийн нөхцөлөөр хангагдах эрх (7-р зүйл)

9) Жендэрийн тэгш байдлын тухай хууль (2011 он)-ийн хэрэгжилтийн нөлөө, статистик үзүүлэлт болон (i) эмэгтэйчүүдийн эдийн засгийн боломжийг сайжруулах, хөдөлмөр эрхлэх, бизнес эрхлэх боломжийг нэмэгдүүлэх, (ii) Эмэгтэйчүүдийн хөдөлмөр эрхлэлтийн түвшинг нэмэгдүүлэх, тэдний ажил мэргэжлийн болон хувийн амьдралыг хөнгөвчлөх зохицуулалтыг хийх, (iii) ижил үнэ цэнэтэй ажилд ижил цалин олгох зарчмыг баримтлах, (iv) ажил мэргэжлээр ялгаварлагдах асуудалтай тэмцэх, (v) албан бус эдийн засагт тэгш бус ажил хөдөлмөр эрхэлж буй эмэгтэйчүүдийн хөдөлмөр эрхлэлтийг албан ёсны болгох ажлыг хурдасгах талаар авч хэрэгжүүлсэн арга хэмжээний талаарх мэдээллийг өгнө үү.

 Хөдөлмөрлөх эрх (6-р зүйл)

10) Хөдөлмөр эрхлэлтийг дэмжих тухай хууль, Хөдөлмөрийн тухай хууль болон хөдөлмөр эрхлэлтийг дэмжих хөтөлбөрүүд, тэр дундаа хөгжлийн бэрхшээлтэй иргэд, малчид, залуучууд, нэн ялангуяа боловсролтой залуучуудад чиглэсэн хөтөлбөрүүдийн үр нөлөөллийн талаарх мэдээлэл, статистик мэдээллийг өгнө үү.

 Хөдөлмөрийн шударга, таатай нөхцөлөөр хангагдах эрх (7-р зүйл)

11) Үйлдвэрлэлийн осол, мэргэжлээс шалтгаалсан өвчнөөс урьдчилан сэргийлэх чиглэлээр авч хэрэгжүүлсэн арга хэмжээний үр нөлөө болон тухайн улс хөдөлмөрийн эрүүл мэндийн тусламж үйлчилгээг бүх ажилчдад, ялангуяа уул уурхайн салбарт ажиллаж байгаа хүмүүст хэрхэн хүргэж байгаа талаар тайлбар өгнө үү. Түүнчлэн бэлтгэгдсэн хөдөлмөрийн байцаагчдын нэмэгдүүлэх талаар авч хэрэгжүүлсэн арга хэмжээний талаархи мэдээллийг өгнө үү.

 **Гэр бүлийг хамгаалах (10-р зүйл)**

12) Жендэрт суурилсан хүчирхийлэл, түүний дотор хүчирхийлэгчдийн талаарх олон нийтийн ойлголтыг нэмэгдүүлэхэд чиглэсэн арга хэмжээний талаарх мэдээллийг өгнө үү.

Зохистой түвшинд амьдрах эрх (ус, ариун цэврийн байгууламж) (11-р зүйл)

13) Хот, хөдөөд болон хотын гэр хороолол, орон сууцны хороололд ундны ус, ариун цэврийн хүртээмжийн ялгаатай байдлыг багасгах чиглэлээр авч хэрэгжүүлсэн арга хэмжээний талаар мэдээлэл өгнө үү.

14) Ард иргэдийг усны бохирдлын сөрөг нөлөөллөөс хамгаалах, усны бохирдлыг бууруулах чиглэлээр авч хэрэгжүүлсэн арга хэмжээ, тухайлбал Ус бохирдуулсны төлбөрийн тухай хуульд оруулсан нэмэлт, өөрчлөлтийн үр нөлөөллийн талаарх мэдээллийг өгнө үү. Ард иргэд, ялангуяа хөдөө орон нутагт амьдарч буй иргэд, малчид усны бохирдолтой холбоотой тодорхой мэдээллийг олж авах, ойлгоход чиглэсэн арга хэмжээний талаар мэдээлэл өгнө үү.

 Зохистой түвшинд амьдрах эрх (хоол хүнс) (11-р зүйл)

15) Дараах мэдээллийг өгнө үү.

а) Хүртээмжтэй, аюулгүй хүнс түгээх тогтолцоог бий болгох, хүнсний аюулгүй байдлын талаархи мэдээлэл авах боломжийг бүрдүүлэх чиглэлээр авсан арга хэмжээ;

b) Таргалалт, тэнцвэргүй хоолны дэглэмтэй тэмцэх арга хэмжээ.

 Эрүүл мэндийн хамгийн боломжит түвшний үйлчилгээ авах эрх (12-р зүйл)

16) Эрүүл мэндийн салбарын хууль тогтоомжийн өөрчлөлт, тухайлбал 2015 онд батлагдсан Эрүүл мэндийн даатгалын тухай хуульд оруулсан нэмэлт өөрчлөлт, 2016 онд батлагдсан Эмнэлгийн тусламж, үйлчилгээний тухай хууль болон эрүүл мэндийн тусламж үйлчилгээний хүртээмжийн талаарх мэдээлэл, статистик тоон мэдээллийг өгнө үү. Хүн амын дунд өндөр тархдаг халдварт ба халдварт бус өвчний тархалт (элэгний хорт хавдар, гепатит В, гепатит С)-ыг бууруулах талаар авсан арга хэмжээ болон ХДХВ-ийн өвчний улмаас эмчлүүлэгчийн хувийн мэдээллийн нууцлалыг хангах талаар авч хэрэгжүүлж буй арга хэмжээний талаарх мэдээллийг өгнө үү.

17) Тухайн улсын нутаг дэвсгэрт сэтгэцийн эрүүл мэндийн тусламж үйлчилгээний хүртээмж, түүний дотор архидалт, сэтгэл хямралд өртсөн залуучуудыг дэмжих үйлчилгээний талаарх мэдээллийг өгнө үү.

18) Хөгжлийн бэрхшээлтэй охид, эмэгтэйчүүдэд албадан үр хөндүүлэх, үргүй болгох, жирэмслэлтээс хамгаалах эм бэлдмэл хэрэглүүлэхийг тулган шаардахгүй байх, тэдний бэлгийн болон нөхөн үржихүйн эрүүл мэндийн эрхийн талаар шийдвэр гаргах явцад дэмжлэг үзүүлэх чиглэлээр авч хэрэгжүүлсэн арга хэмжээний талаар мэдээлэл өгнө үү. Охидын эрүүл мэндийн үзлэг хөтөлбөрийн талаар, түүнчлэн охидын онгон байдлыг шалгах үзлэгийг хориглох болон эрүүл мэндийн үзлэгээр илэрсэн тэдний хэрэгцээний талаарх нууцлалыг хангах талаарх авч хэрэгжүүлдэг арга хэмжээний талаарх мэдээллийг өгнө үү.

19) Дараах мэдээллийг өгнө үү.

а) Агаарын бохирдолтой холбоотой хууль тогтоомж, тухайлбал агаар бохирдуулагч бодисын агууламж, ялгаруулалтыг бууруулах чиглэлээрх Агаар, байгаль орчны бохирдлыг бууруулах үндэсний хөтөлбөрийн хэрэгжилтийн үр нөлөө;

b) Цэвэр, хямд эрчим хүч рүү шилжих алхамууд.

 Боловсрол эзэмших эрх (13-р зүйл)

20) Хөгжлийн бэрхшээлтэй хүүхдүүдийг хүртээмжтэй боловсролоор хангах чиглэлээр Хорооноос санал болгосон арга хэмжээний талаарх мэдээлэл, тэдгээрийн үр нөлөөг үнэлэх статистик тоо баримтыг өгнө үү.

 Соёлын эрх (15-р зүйл)

21) Соёлын өвийг хамгаалах хууль, бодлогын хэрэгжилт, түүний дотор Соёлын өвийг хамгаалах тухай хууль (2014 он), Соёл урлагийн талаарх бодлогын үр нөлөөллийн талаар мэдээлэл өгнө үү.

**С. Сайн туршлага**

22) Эдийн засаг, нийгэм, соёлын эрх, тэр дундаа эмзэг бүлгийн иргэд, бүлгүүдийн эрхийг бодит болгоход үр дүнтэй хувь нэмэр оруулсан тайлант хугацаанд боловсруулсан бодлого, хэрэгжүүлсэн туршлагын талаар мэдээлэл өгнө үү. Энэхүү туршлаыг нэвтрүүлэхэд Хорооноос өмнө нь өгч байсан ажиглалт, дүгнэлтийг (E/C.12MNG/CO/4) хэрхэн харгалзан үзсэн талаар тодорхойлно уу.

1. \* Хуралдааны өмнөх ажлын хэсэг 65 дахь хуралдаанаараа батлав [↑](#footnote-ref-2)